कर्नाटक में राष्ट्रपति शासन लगाने की सिफारिश खारिज  
केंद्र सरकार ने कर्नाटक के राज्यपाल एचआर भारद्वाज की राज्य में राष्ट्रपति शासन लगाने की सिफारिश खारिज कर दी।
केंद्र सरकार ने कर्नाटक के राज्यपाल एचआर भारद्वाज की राज्य में राष्ट्रपति शासन लगाने की सिफारिश खारिज कर दी।  केंद्र सरकार का यह फैसला भारद्वाज का कर्नाटक में भाजपा के साथ तनाव शुरू होने के ठीक एक सप्ताह बाद आया है।  कर्नाटक में राष्ट्रपति शासन लगाने की सिफारिश खारिज करने का निर्णय राजनीतिक मामलों की मंत्रिमंडलीय समिति द्वारा लिया गया जिसकी अध्यक्षता प्रधानमंत्री मनमोहन सिंह ने की। बैठक संप्रग सरकार द्वितीय के दो वर्ष पूरे होने के अवसर पर आयोजित समारोह के समापन के कुछ ही देर बाद हुई।  गृह मंत्री पी चिदम्बरम ने बैठक के बाद कहा, राजनीतिक मामलों की मंत्रिमंडलीय समिति की बैठक का आयोजन कर्नाटक के राज्यपाल की रिपोर्ट पर चर्चा करने के लिए किया गया था और इसकी सावधानी से समीक्षा करने के बाद इसे स्वीकार नहीं करने का निर्णय किया गया।